cyanic-selkie/wikianc huggingface dataset:
ফ্রেড বেকওয়েল
খেলার ধরন
ঘরোয়া প্রথম-শ্রেণীর ইংরেজ কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৩৪ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন। তিনি তার সময়কালে সর্বাধিক চিত্তাকর্ষক খেলোয়াড় হিসেবে স্বীকৃত ছিলেন। কাউন্টি ক্রিকেটে বেশকিছু দূর্দান্ত ইনিংস উপহার দিয়েছেন। তবে দূর্ভাগ্যজনকভাবে কাউন্টি দল হিসেবে নর্দাম্পটনশায়ারে অবস্থানকালীন অধিকাংশ সময়েই বেশ দূর্বল দলের মর্যাদা পায়।
অবসর
সেরামানের খেলোয়াড় থাকা স্বত্ত্বেও ১৯৩৬ সালে গুরুতর গাড়ী দূর্ঘটনার কবলে পড়ে তার খেলোয়াড়ী জীবনের সমাপ্তি ঘটে।
চেস্টারফিল্ডে ফিরতি খেলায় ডার্বিশায়ারের মোকাবেলা করতে গিয়ে ব্যাকওয়েল ও দলীয় সঙ্গী রেজিনাল্ড নর্থওয়ে ভ্রমণকালীন সড়ক দূর্ঘটনার শিকার হন। নর্থওয়ে নিহত হন ও তিনি গুরুতর আঘাত পান। ডানহাতটি গুরুতরভাবে আঘাতপ্রাপ্ত হয় ও ১৯৩৭ এবং ১৯৩৮ সালে বৈদ্যুতিক শকসহ বিশেষ চিকিৎসার ব্যবস্থা করা হয়। কিন্তু তিনি আর ক্রিকেট খেলায় অংশ নিতে পারেননি। তবে, ১৯৩৯ সালের শেষদিকে কিছুটা আরোগ্য লাভ করেন। এরপর থেকেই জনসমক্ষ থেকে নিজেকে গুটিয়ে নেন।
২৩ জানুয়ারি, ১৯৮৩ তারিখে ৭৫ বছর বয়সে ডরসেটের ওয়েস্টবোর্ন এলাকায় ফ্রেড ব্যাকওয়েলের দেহাবসান ঘটে।
লাতিন আমেরিকার ইসলামী সংগঠন
লাতিন আমেরিকার ইসলামী সংগঠন (Organización Islámica Para América Latina) হল লাতিন আমেরিকার একটি ইসলামি সংগঠন, যাকে ল্যাটিন আমেরিকার সবচেয়ে সক্রিয় ইসলামি সংগঠন বলে বিবেচনা করা হয়। সংস্থাটির প্রধান কার্যালয় বুয়েন্স আয়ার্সে অবস্থিত। সংগঠনটি ল্যাটিন আমেরিকার সমাজে মুসলমানদের অন্তর্ভুক্তকরণ ও ইসলাম প্রচার নিয়ে বিভিন্ন রকম কার্যক্রম চালিয়ে থাকে। ২০০৫ সালের একটি সভায় সংস্থাটি ওআইসিভুক্ত ইসলামি শিক্ষা, বিজ্ঞান ও সাংস্কৃতিক সংগঠনকে ইসলামি সাংস্কৃতিক কর্মকাণ্ড নিয়ে নিরীক্ষা ও প্রতিবেদন পেশ করার জন্য অনুরোধ করে ইসলামি সংগঠনগুলোর প্রধানেরা। লাতিন আমেরিকার ইসলামী সংগঠনের তৎকালীন প্রধান তখন অত্র অঞ্চলের ইসলামি কেন্দ্রগুলোর সাথে সংশ্লিষ্ট ব্যক্তিদের নিয়ে অত্র অঞ্চলের উপর একটি তথ্যসম্বলিত পঞ্জি প্রণয়ন করেছিলেন।
মুস্তাফা আকিনচি
মুস্তাফা আকিনচি (Mustafa Akıncı ; জন্ম ২৮ ডিসেম্বর ১৯৪৭) হলেন একজন তুর্কি সাইপ্রিয়টর্স (তুর্কি জাতিগত সাইপ্রাসীয়) রাজনীতিবিদ এবং উত্তর সাইপ্রাসের সাবেক রাষ্ট্রপতি। তিনি ২০১৫ সালের এপ্রিল থেকে ২০২০ সালের অক্টোবর পর্যন্ত এ দ্বায়িত্ব পালন করেন।
আকিনচি পেশায় একজন স্থপতি ছিলেন, তিনি ১৯৭৬ সালে ২৮ বছর বয়সে তৎকালীন রাষ্ট্রপতি রউফ ডেনক্টাসের কমিউনাল লিবারেশন পার্টি (টিকেপি) থেকে নিকোসিয়া টার্কিশ মিকনিসিপালিটির মেয়র নির্বাচিত হন। আকিনচি ১৯৯০ সাল পর্যন্ত ১৪ বছর এ পদে অধিষ্ঠিত ছিলেন, এ সময় তিনি শহরের ব্যাপক উন্নয়ন কাজের নেতৃত্বদানের ফলে স্থাপত্যে আগা খান পুরস্কার লাভ করেন। ১৯৮৭ সালে তিনি টিকেপির সেক্রেটারি জেনারেল হিসাবে নিয়োগ পান, একইসাথে আকিনচি ১৯৯৩ থেকে ২০০৯ সাল পর্যন্ত সংসদ সদস্য এবং ১৯৯৯ থেকে ২০০১ পর্যন্ত উপ - প্রধানমন্ত্রী ও স্বরাষ্ট্র মন্ত্রী ছিলেন। ২০০১ সালে মুস্তাফা টিকেপি দলের নেতৃত্ব থেকে বেড়িয়ে আসেন। ২০০৩ সালে তিনি অ্যান্ড ডেমোক্রেসি মুভমেন্ট গঠন করেন এবং এর নেতা নির্বাচিত হন।
প্রাথমিক জীবন
আকিনচি ১৯৪৭ সালে ২৮ ডিসেম্বর লিমাস্সোলে জন্মগ্রহণ করেন। তিনি মিডল ইস্ট টেকনিক্যাল ইউনিভার্সিটি থেকে স্থাপত্য বিদ্যায় পড়াশুনা করেন। এ বিশ্ববিদ্যালয়েই তার সহধর্মিনী মিরাল আকিনচির সাথে প্রথম দেখা হয়। ১৯৭৩ সালে তিনি সাইপ্রাসে ফিরে আসেন এবং ১৯৭৪ বিয়ে করেন। তাদের প্রথম সন্তান দোজা ১৯৭৫ সালে জন্মগ্রহণ করে।
রাজনৈতিক জীবন
মুস্তাফা আকিনচি ১৯৯৩ থেকে ২০০৯ পর্যন্ত উত্তর সাইপ্রাসের সংসদ সদস্য ছিল। ১৫ এপ্রিল ১৯৯৫ সালে রাষ্ট্রপতি নির্বাচনে আকিনচি অংশগ্রহণ করেছিলেন, সে নির্বাচনে তিনি টিকেপির প্রার্থী ছিলেন এবং ১৪.২৩% ভোট পেয়ে ৪র্থ স্থান অর্জন করেছিলেন। অগ্রজ তিন প্রতিদ্বন্দ্বী ছিলেন সিটিপি প্রার্থী অজকার অজগুর, ইউপিবি প্রার্থী ডার্বিস এরোগলু ও স্বতন্ত্র প্রার্থী রউফ ডেনকটাস। ৩০ ডিসেম্বর ১৯৯৮ সালে আকিনচি উত্তর সাইপ্রাসের স্বরাষ্ট্র মন্ত্রী এবং ডার্বিস এরোগলুর ষষ্ঠ মন্ত্রিসভার উপ প্রধানমন্ত্রী নির্বাচিত হন। আকিনচি হয়ে উঠেছিলেন টিকেপির সর্বোচ্চ নেতা এবং ইউপিবি-টিকেপি জোটের দ্বিতীয় সারির নেতা।
পিচ অ্যান্ড ডেমোক্রেসি মুভমেন্ট
মুস্তাফা আকিনচি ২০০৩ সালে সামাজিক পিচ অ্যান্ড ডেমোক্রেসি আন্দোলন নামে নতুন দল গঠন করেন। যার উদ্দেশ্য ছিল সাইপ্রাস নিয়ে জাতিসংঘের আনান পরিকল্পনাকে বাস্তবায়ন করা।
রাষ্ট্রপতি
মুস্তাফা আকিনচি ২০১৫ সালের ১৩ মার্চ রাষ্ট্রপতি নির্বাচনের জন্য তার নমিনেশন পেপার সফলভাবে জমা করেন। ১৯ এপ্রিল অনুষ্ঠিত নির্বাচনে মুস্তাফা আকিনচি ২৬.৯% ভোটে বিজয়ী হয়, তিনি ২য় ধাপে নিকটতম প্রতিদ্বন্দ্বী প্রাক্তন রাষ্ট্রপতি ডার্বিস এরোগলুকে পরাজিত করেছিলেন, যিনি ২৮.২% ভোট পেয়েছিলেন। আকিনচি ১ম ধাপে পিছিয়ে থাকলেও ২য় ধাপে এগিয়ে যায়, তিনি গড়ে ৬০.৫% ভোট পেয়ে উত্তর সাইপ্রাসের রাষ্ট্রপতি নির্বাচিত হয়েছিলেন।
খড়দহ রেলওয়ে স্টেশন
খড়দা রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার খড়দায় অবস্থিত।
ইতিহাস
শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।
রেলপথ
খড়দা রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ রানাঘাট রেলপথের মধ্যে অবস্থিত। এই রেলপথে শিয়ালদহ থেকে নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে।
শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।
পরিকাঠাম
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। খড়দা রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বৈদ্যুতীকরণ
খড়দা রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
খড়দা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
আনাস্তাসিওস সিদিরোপুলোস
আনাস্তাসিওস "তাসোস" সিদিরোপুলোস (গ্রীক: Αναστάσιος "Τάσος" Σιδηρόπουλος; জন্ম: ৯ আগস্ট ১৯৭৯ ) হলেন একজন গ্রীক ফুটবল রেফারি। তিনি ২০১৩–১৪ উয়েফা ইউরোপা লিগে রেফারির দায়িত্ব পালন করেছেন। সিদিরোপুলোস ২০১১ সালে ফিফার তালিকাভুক্ত রেফারি হন।
শাহ পরাণের মাজার
শাহ পরাণের মাজার সিলেট শহরের একটি পুণ্য তীর্থ বা আধ্যাত্মিক স্থাপনা। যা হচ্ছে ১৩০৩ খ্রিষ্টাব্দে মধ্যপ্রাচ্য হতে বাংলাদেশে আসা ইসলাম ধর্ম প্রচারক শাহ জালালের অন্যতম সঙ্গী অনুসারী শাহ পরাণের সমাধি। এটি সিলেট শহরের পূর্ব দিকে খাদিম পাড়া বর্তমান নাম  খাদিম নগর এলাকায় অবস্থিত। শাহ জালালের দরগাহ থেকে প্রায় ৮ কি.মি. দুরত্বে শাহ পরাণের মাজার অবস্থিত। শাহ জালালের দরগাহর মতো এ মাজারে ও প্রচুর দর্শনার্থীর আগমন ঘটে। ঐতিহাসিক মুমিনুল হক সহ অনেকেই লিখেছেন; সিলেট বিভাগ ও ভারতের বিভিন্ন এলাকায় শাহ পরাণের দ্বারা মুসলিম ধর্ম বিশ্বাস ও সংস্কৃতির প্রচার ও প্রসার হয়েছে।
মাজার পরিক্রমা
সিলেট শহরের পূর্ব দিকে খাদিমনগর এলাকায় টিলার উপর একটি প্রকাণ্ড বৃক্ষের নিচে রয়েছে শাহ পরাণের কবর। মাজার টিলায় উঠা নামার জন্য উক্ত মাজার প্রাঙ্গনে উত্তর ও দক্ষিণ হয়ে সিঁড়ি আছে। যা প্রায় ৮ থেকে ১০ ফুট উঁচু দেখায়। এই সিঁড়িটি মোগল আমলে নির্মিত বলে লোকমুখে শোনা যায়। মাজারের পশ্চিম দিকে মোগল বাদশাদের স্থাপত্যকীর্তি তে নির্মিত তিনটি গম্বুজ বিশিষ্ট একটি মসজিদ রয়েছে। এই মসজিদে প্রায় ৫ শত মুসল্লী এক সাথে নামাজ আদায় করে থাকেন। মাজার টিলা থেকে প্রায় ১৫/২০ ফুট দহ্মিণ পশ্চিমে মহিলা পর্যটকদের জন্য একচালা বিশিষ্ট দালান ঘর রয়েছে। উক্ত দালানের অল্প পরিসর দক্ষিণ পুর্বে আরেকটি ঘর দেখতে পাওয়া যায়। এ ঘরখানা মুলত বিদেশাগত পর্যটকদের বিশ্রামাগার হিসেবে ব্যবহার হয়। এই ঘরের পাশেই একটি পুকুর রয়েছে, যা অজু গোসলের জন্য ব্যবহৃত হয়ে থাকে।
সংক্ষিত পরিচিতি
শাহ পরাণের পুর্ব পুরুষগণ মুলত বোখারা শহরের অধিবাসী ছিলেন। তার উধ্বতন ৪র্থ পুরুষ শাহ জামাল উদ্দীন, বোখারা হতে ধর্ম প্রচারের জন্য প্রথমে সমরখন্দ ও পরে তুর্কিস্থান এ এসে বসবাস করেন। বংশ সূত্রে শাহ পরাণের পিতা মোহাম্মদও একজন খ্যাতনামা ধার্মিক ব্যক্তিত্ব হিসেবে পরিচিত ছিলেন। তার মাতা শাহ জালালের আত্মিয় সম্পর্কে বোন ছিলেন। সে হিসেবে তিনি (শাহ পরাণ) হচ্ছেন শাহ জালালের ভাগ্নে। শাহ পরাণের বয়স যখন ১১ বছর তখন তিনি তার পিতাকে হারান। পরবর্তিকালে তার আত্মীয় প্রখ্যাত দরবেশ সৈয়দ আহমদ কবিরের কাছে তিনি ধর্ম শিক্ষায় দীক্ষিত হন। সেখান থেকে তিনি আধ্যাত্মিক দীক্ষা লাভে নেশাপুরের বিখ্যাত দরবেশ পাগলা আমীনের স্মরণাপন্ন হয়ে আধ্যাত্মিক শিক্ষায় দীক্ষিত হন। শাহ জালাল যখন বাংলাদেশের উদ্দেশ্যে যাত্রার উদ্যোগ নেন। এ সময় তিনি (শাহ পরাণ) খবর পেয়ে মামার সহচার্য লাভের আশায় হিন্দু স্থানে এসে মামার সঙ্গী হন। সিলেট বিজয়ের পর শাহ জালালের আদেশে তিনি ইসলাম প্রচারের কাজে নিজেকে নিয়োজিত করেন। শাহ পরাণ সিলেটের নবীগঞ্জ, হবিগঞ্জ সহ বিভিন্ন স্থানে ইসলাম প্রচার করেন। পরবর্তিকালে অলৌকিক ঘটনা প্রকাশ হলে শাহ জালালের নির্দেশে তিনি (শাহ পরাণ) সিলেট শহর হতে ছয় মাইল দূরবর্তী দক্ষিণকাছ পরগণাস্থিত খাদিম পাড়া বর্তমান নাম  খাদিম নগর এলাকায় এসে ধর্ম প্রচারের উদ্দেশ্যে বসতি স্থাপন করেন এবং এখানেই জীবনের শেষ সময় পর্যন্ত ইসলাম প্রচার করে বর্তমান মাজার টিলায় চির নিদ্রায় শায়িত হন।
অলৌকিক ঘটনা
শাহ জালাল সিলেট আগমন কালে দিল্লী থেকে আসার সময় নিজামুদ্দিন আউলিয়া প্রদত্ত এক জোড়া কবুতর (সিলেটি উচ্চারণ - কৈতর) সঙ্গে আনেন। কবুতর জোড়া সিলেট নিয়ে আসার পর বংশ বৃদ্ধি পেতে থাকে এবং শাহ জালালের কবুতর বলে জালালী কৈতর নামে খ্যাত হয়। ধর্মীয় অনূভূতির কারণে এ কবুতর কেহ শিকার করত না। শাহ পরাণ এ বিষয়টি আমলে না নিয়ে, প্রতি দিন একটি করে কবুতর খেতেন। কবুতরের সংখ্যা কম দেখে শাহ জালাল অনুসন্ধানে মুল ঘটনা জেনে রুষ্ট হন। একথা শাহ পরাণ জানতে পেরে গোপন করে রাখা মৃত কবুতরের পাখ বা পালক হাতে উঠিয়ে বাতাসে উড়িয়ে দিয়ে বললেন; আল্লাহর হুকুমে কবুতর হয়ে শাহ জালালের কাছে পৌছে যাও। সাথে সাথে পাখ বা পালক গুলো এক ঝাঁক কবুতর হয়ে শাহ জালালের কাছে পৌছে গেল। শাহ জালাল ভাগনেকে ডেকে বললেন; তোমার অলৌকিক শক্তি দেখে আমি সন্তুষ্ট হয়েছি । কিন্তু এ ভাবে প্রকাশ্যে কেরামত প্রকাশ করা সঠিক নয়। সব মানুষের বোধশক্তি এক রকম হয় না। এ ভাবে কেরামত প্রকাশের কারণে মানুষ ভুল ব্যাখ্যায় পতিত হতে পারে। এরপর শাহ পরাণ কে খাদিম পাড়া বা খাদিম নগর এলাকায় ইসলাম প্রচারের নির্দেশ দিয়ে সেখানে পাঠিয়ে দেন। শাহ পরাণ খাদিম পাড়া বা খাদিম নগরে ইসলাম প্রচারে তার জীবনের শেষ সময় পর্যন্ত নিজেকে ব্যস্ত রাখেন এবং এখানেই তিনি চির নিদ্রায় শায়িত হন।
কিম কি-দুক
জন্ম ও জীবন
কিম কি দুক ১৯৬০ সালের ২০শে ডিসেম্বর দক্ষিণ কোরিয়ার বোংঘোয়ায় জন্মগ্রহণ করেন । ১৯৯০ থেকে ১৯৯৩ সাল পর্যন্ত প্যারিসে ফাইন আর্টস বিষয়ে শিক্ষাগ্রহণ করেন। এরপর নিজ দেশ দক্ষিণ কোরিয়াতে এসে শুরু করেন চিত্রনাট্য লেখার কাজ এবং ১৯৯৫ সালে কোরিয়ান ফিল্ম কাউন্সিল কর্তৃক আয়োজিত এক প্রতিযোগিতায় প্রথম পুরস্কার পান। পরের বছর তিনি ক্রোকোডাইল নামক একটি স্বল্প বাজেটের চলচ্চিত্র পরিচালনা করেন। ২০০০ খ্রিষ্টাব্দে তার চলচ্চিত্র রিয়াল ফিকশন ২৩তম মস্কো আন্তর্জাতিক চলচ্চিত্র উৎসবে জায়গা করে নেয়।. ২০০৪ খ্রিষ্টাব্দে বার্লিন আন্তর্জাতিক চলচ্চিত্র উৎসবে সামারিটান গার্ল চলচ্চিত্রের জন্য এবং ভেনিস চলচ্চিত্র উৎসবে ৩-আয়রন চলচ্চিত্রের জন্য তিনি সেরা পরিচালকের সম্মানে ভূষিত হন। ২০১২ খ্রিষ্টাব্দে পিয়েটা নামক তার চলচ্চিত্রটি ভেনিস, বার্লিন ও কান চলচ্চিত্র উৎসবে সেরা চলচ্চিত্রের সম্মান লাভ করে এবং ভেনিস চলচ্চিত্র উৎসবে গোল্ডেন লায়ন পুরস্কার লাভ করে।
চিন্তামণি, কর্ণাটক
চিন্তামণি (Chintamani) ভারতের কর্ণাটক রাজ্যের চিকবল্লাপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৬৫ মিটার (২৮৩৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে চিন্তামনি শহরের জনসংখ্যা হল ৬৫,৪৫৬ জন। এর মধ্যে পুরুষ ৫২% এবং নারী ৪৮%।
তথ্যসূত্র
Cintamani 여의보주 చింతామణి
মঙ্গলসেন
মঙ্গলসেন পশ্চিম নেপালের একটি পৌরসভা এবং সুদুরপশ্চিম প্রদেশের অছাম জেলার রাজধানী। ১৮ মে ২০১৪ তারিখে জনালিবণ্ডালি, কুন্তিবণ্ডালি, অলিগাউ, জুপু প্রাক্তন গ্রাম উন্নয়ন কমিটিগুলিকে বর্তমান রূপে একীভূত করে পৌরসভাটি প্রতিষ্ঠিত হয়েছিল। ২০১১ সালের নেপালের জনশুমারি অনুসারে এর জনসংখ্যা ছিল ৩২,৫০৭ জন এবং খানার সংখ্যা ছিল ৬,৬০৪টি। মঙ্গলসেন ছিল নেপালি গৃহযুদ্ধের সময় মাওবাদী বিদ্রোহী এবং সরকারী বাহিনীর মধ্যে সংঘাতের একটি প্রধান দৃশ্যপট।
খ্রিস্টপূর্ব ১০-এর দশক
এটি গ্রেগরীয় বর্ষপঞ্জী অনুযায়ী খ্রিস্টপূর্ব ১০-এর দশক। এটি শুরু হয়েছে খ্রিস্টপূর্ব ১লা জানুয়ারি, ১০ থেকে এবং শেষ হয়েছে খ্রিস্টপূর্ব ৩১ ডিসেম্বর, ১৯ তারিখে।
দয়া বাই
দয়া বাই হলেন ভারতের কেরল রাজ্যের একজন সক্রিয় সামাজকর্মী যিনি মধ্য ভারতের আদিবাসীদের মধ্যে কাজ করছেন। তার প্রকৃত নাম হল মার্সি ম্যাথিউ।
উত্তরাধিকার
শাইনে জ্যাকব বেনজমিন তাকে নিয়েঅট্টায়ল বা 'ওয়ান পার্সন' শিরোনামের এক ঘণ্টার একটি প্রামাণ্য চলচ্চিত্র তৈরি করেছিল। চলচ্চিত্রব্যক্তিত্ব নন্দিতা দাস তার জীবনের এক অনুপ্রেরণা হিসাবে ২০০৫ সালে দয়া বাইকে শ্রদ্ধা নিবেদন করেছিলেন।
লিটল জি
জিনা ক্রিসান্থোপলাস, তার মঞ্চ নাম লিটল জি দ্বারা পরিচিত, একজন অস্ট্রেলীয় র‌্যাপার, অভিনেত্রী, নৃত্যশিল্পী এবং সম্প্রদায় কর্মী।
শিলচর বিধানসভা কেন্দ্র
শিলচর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলদুটি হলো ভারতীয় জাতীয় কংগ্রেস ও ভারতীয় জনতা পার্টি (উভয় ছয় বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৪,১৯৫ জন যার মধ্যে পুরুষ ভোটার ১,১৫,১০৫ জন এবং নারী ভোটার ১,১৯,০৮২ জন। এছাড়াও আটজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। শিলচর বিধানসভা কেন্দ্রে ২০২১ ভোটার লিঙ্গানুপাত ১০৩৪।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,০৮,৮৬৬ জন যার মধ্যে পুরুষ ভোটার ১,০৫,৭৯৩ জন এবং নারী ভোটার ১,০৩,০৭৩ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯৫,৫২৭ জন যার মধ্যে পুরুষ ভোটার ১,০১,৭৫৭ জন এবং নারী ভোটার ৯৩,৭৭০ জন।
কৃষ্ণন ত্যাগী
কৃষাণ ত্যাগী একজন রাজনীতিবিদ এবং নয়াদিল্লির বুরারি বিধানসভা কেন্দ্রের বিধায়ক ছিলেন।
মির্জাপুর ইউনিয়ন, গাজীপুর সদর
মির্জাপুর ইউনিয়ন বাংলাদেশের ঢাকা বিভাগের গাজীপুর জেলার গাজীপুর সদর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ১৯টি মৌজার সংখ্যা: ০৯টি মোট জনসংখ্যা: ৫৬,০৩৫ জন (প্রায়)।
দর্শনীয় স্থান
বাসরী: মির্জাপুর ইউনিয়ন পরিষদের হতে পূর্ব ডগরী আদর্শ উচ্চ বিদ্যালয়ের সামনের রাস্তা দিয়ে পূর্ব দিকে অবস্থিত। বাসরী পিকনিক স্পট এর ভিতরে দেখার মত অনেক কিছু আছে । পাইনশাইল ব্রীজ বর্ষাকালে পাইনশাইল ব্রীজ'''এলাকা দেখার মতো পরিবেশ হয়, যদিও বর্তমানে ব্রীজ টি নতুন করে তৈরি করা হচ্ছে
বহিঃসংযোগ
ওয়েবসাইট
দ্রাবিড় ভাষাসমূহ
চারটি প্রধান দ্রাবিড় ভাষা। বাকি ভাষাগুলির মধ্যে গোন্ডি, তুলু ও কুরুখ উল্লেখযোগ্য । দক্ষিণ এশিয়ার বাইরে মরিশাস, ইন্দোনেশিয়া, অস্ট্রেলিয়া,  ফ্রান্স, কানাডা, ফিলিপাইনেও এ ভাষা সীমিত আকারে ব্যবহৃত হতে দেখা যায়।
বক্তাসংখ্যা
তেলুগু ভাষায় প্রায় ৮ কোটি, তামিল ভাষায় সাড়ে ৬ কোটি, কন্নড় ভাষায় প্রায় ৪ কোটি এবং মালয়লম ভাষায় সাড়ে ৩ কোটির বেশি লোক কথা বলেন। এছাড়া গোণ্ডী ভাষায় আড়াই কোটি, তুলু ভাষায় দেড় কোটি এবং কুরুখ ভাষায় এক কোটির উপর বক্তা আছে।
অবস্থান
চারটি মূল দ্রাবিড় ভাষা -- তেলুগু, তামিল, কন্নড় ও মালয়লম --- যথাক্রমে অন্ধ্র প্রদেশ, তামিল নাড়ু, কর্ণাটক ও কেরল রাজ্যের সরকারি ভাষা।
বংশ
অন্য কোন ভাষাপরিবারের সাথে দ্রাবিড় ভাষাগুলির সম্পর্ক নির্ণয় করা সম্ভব হয়নি। ইন্দো-ইউরোপীয়, বাস্ক, সুমেরীয়, কোরীয় কারও সাথেই এদের মিল নেই। উরালীয় ও আলতায়ীয় ভাষাগুলির সাথে মিল থাকতেও পারে।
মালয়ালম
মালয়ালম তামিলের সঙ্গে ঘনিষ্ঠ সম্পর্কযুক্ত ভাষা। ভারতের কেরল রাজ্যের প্রায় সাড়ে তিন কোটি লোক এতে কথা বলে। ভাষাটির নিজস্ব লিপি ও একটি সমৃদ্ধ আধুনিক সাহিত্য রয়েছে। মালয়ালমের উপভাষাগুলিকে উত্তর, মধ্য ও দক্ষিণ — এই তিন দলে ভাগ করা যায়।
গোত্র ভাষাসমূহ
নিলগিরি ও আশেপাশের অঞ্চলে বিভিন্ন গোত্র কোটা, তোদা, বড়গ (বা "বাড়াগা"), ইরুলা, ইত্যাদি ভাষায় কথা বলে।
কন্নড়
কন্নড় কর্ণাটকের প্রায় ৩ কোটি মানুষের ভাষা। শিক্ষিত ও সাধারণ ভাষায় পার্থক্য আছে। সাধারণ ভাষা আবার ব্রাহ্মণ, অব্রাহ্মণ ও হরিজন তিন রকমের উপভাষায় বিভক্ত। এছাড়া বেঙ্গালুরু, মাঙ্গালুরু ও ধারোয়ার-কেন্দ্রিক আঞ্চলিক উপভাষাও বিদ্যমান। কন্নড়ের নিজস্ব লিপি আছে এবং এর প্রাচীন ও আধুনিক সাহিত্য গুরুত্বপূর্ণ।
তুলু
কর্ণাটকের দক্ষিণ-পশ্চিম অঞ্চলে ( উডূপী জেলা ও দক্ষিণ কন্নড় জেলা) এবং কেরলের উত্তরের অঞ্চলে (কাসারাগোড জেলা) প্রায় ১৫ লক্ষ লোক তুলু ভাষায় কথা বলে।
তেলুগু
তেলুগু অন্ধ্র প্রদেশের ও তেলেঙ্গানা প্রদেশের সরকারী ভাষা এবং এতে প্রায় ৯ কোটি লোক কথা বলে। লিখিত ও কথ্য তেলুগুর মধ্যে পার্থক্য আছে। এছাড়া ঔপভাষিক ও বর্ণগত বিভাজনও (ব্রাহ্মণ, অব্রাহ্মণ, হরিজন) রয়েছে। ভাষাটির নিজস্ব লিপি আছে, যার সাথে কন্নড় লিপির মিল আছে। ভাষাটির সাহিত্যিক ঐতিহ্য সমৃদ্ধ।
মধ্য দ্রাবিড় গোত্র-ভাষাসমূহ
এগুলির মধ্যে আছে কোলমি, পারজি, কোন্দা, গাদবা, পেংগো, কুই, কুভি, গোণ্ডি ভাষা। এগুলি অন্ধ্র প্রদেশ ও এর আশেপাশে মধ্য ভারত এলাকায় প্রচলিত। উত্তরে আসাম, বিহার, ত্রিপুরা, পশ্চিমবঙ্গে ওঁরাও গোত্রের লোকেরা কুরুখ ভাষায় কথা বলে। বিহার ও পশ্চিমবঙ্গের সীমান্তে মালতো ভাষা প্রচলিত।
ব্রাহুই
পাকিস্তানের সিন্ধ ও বালুচিস্তান প্রদেশে এবং আফগানিস্তানের কিয়দংশে ব্রাহুই নামের দ্রাবিড় ভাষাটিতে প্রায় ১৬ লক্ষ লোক কথা বলে।
২০-এর দশক
এটি গ্রেগরীয় বর্ষপঞ্জী অনুযায়ী ২০-এর দশক। এটি শুরু হয়েছে ১লা জানুয়ারি, ২০ থেকে এবং শেষ হয়েছে ৩১ ডিসেম্বর, ২৯ তারিখে।
ফিল মিড
চার্লস ফিল মিড (Phil Mead; জন্ম: ৯ মার্চ, ১৮৮৭ - মৃত্যু: ২৬ মার্চ, ১৯৫৮) সারের ব্যাটারসী এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৫ থেকে ১৯৩৬ মেয়াদকালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। দলে তিনি মূলতঃ বামহাতে ব্যাটিং করে স্বীয় সক্ষমতা দেখিয়েছেন। পাশাপাশি স্লো লেফট আর্ম অর্থোডক্স বোলিং করতেন। ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন ফিল মিড।
শৈশবকাল
পরিবারের সাত সন্তানের মধ্যে তার অবস্থান ছিল দ্বিতীয়। শৈশবে সাউথ লন্ডন স্কুলের পক্ষে খেলতেন। পরবর্তীতে শিলিংস্টোন স্ট্রিট স্কুলে অধ্যয়ন করেন। বিদ্যালয়ের ছাত্রাবস্থাতেই বিখ্যাত ইংরেজ ক্রিকেটার সি বি ফ্রাই ওভালে ফিল মিডের খেলা দেখে তার ভবিষ্যৎ সম্ভাবনা চিহ্নিত করেন ও ক্রিকেট খেলাকে পেশা হিসেবে গ্রহণ করার জন্য উৎসাহিত করেন। ১৯০২ সালে সারে দলের গ্রাউন্ড স্টাফ হিসেবে যোগ দেন। সারে দলের অনুশীলনীতে প্রথমে যোগ দেন। কিন্তু সারে ক্লাবের শক্তিশালী ব্যাটিং অবস্থানের কারণে তার অন্তর্ভুক্তিতে ব্যাঘাত ঘটে ও হ্যাম্পশায়ারের পক্ষে চুক্তিবদ্ধ হতে হয়েছিল। এছাড়াও ফ্রাইয়ের হ্যাম্পশায়ারের সাথে সম্পর্ক মূখ্য ভূমিকা পালন করে।
কাউন্টি ক্রিকেট
১৭ বছর বয়সেই প্লেয়ার্স অব দ্য সাউথের সদস্যরূপে জেন্টলম্যানের বিপক্ষে প্রথম-শ্রেণীর ক্রিকেটে অভিষেকের কথা ছিল। কিন্তু বিখ্যাত ইংরেজ ক্রিকেটার ও অধিনায়ক ডব্লিউ. জি. গ্রেস কর্তৃক বয়সের বিষয়ে আপত্তির কারণে তা হয়নি।
১৯১২ সালে সাউদাম্পটনে সফরকারী অস্ট্রেলিয়ার বিপক্ষে হ্যাম্পশায়ারের ঐতিহাসিক বিজয়ে নেতৃত্ব দেন। খেলায় তিনি উভয় ইনিংসে অপরাজিত ১৬০* ও ৩৩* তুলেছিলেন। প্রথম বিশ্বযুদ্ধকালীন শারীরিক অক্ষমতাবশতঃ সক্রিয় ছিলেন না। ঐ সময় কাউন্টি ক্রিকেট বাঁধাগ্রস্ত হয়।
ক্যানিং মহকুমা
প্রশাসনিক বিভাগ
ক্যানিং মহকুমায় ৬টি থানা, ৪টি সমষ্টি উন্নয়ন ব্লক, ৪টি পঞ্চায়েত সমতি, ৪৬টি গ্রাম পঞ্চায়েত, ২৪১টি মৌজা, ২২৮টি জনবসতিপূর্ণ গ্রাম ও ১০টি জনগণনা নগর রয়েছে। এই জনগণনা নগরগুলি হল কালারিয়া, গৌড়দহ, বাঁশড়া, রাজাপুর, তালদি, বয়ারসিং, মাতলা, দিঘিরপাড়, মাখালতলা ও বাসন্তী।  ২০১১ সালের জনগণনার নথিতে মহকুমা সদর ক্যানিং-কে আলাদা স্থান হিসাবে চিহ্নিত করা হয়নি; বরং জেলার ডিস্ট্রিক্ট সেন্সাস হ্যান্ডবুক-এর মানচিত্রে ক্যানিং প্রদর্শিত হয়েছে মাতলা ও দিঘিরপাড় জনগণনা নগরের অংশ হিসাবে।
ফিল মিড
কাউন্টি ক্রিকেট
৪৮,৮৯২ রান তুলে ফিল মিড হ্যাম্পশায়ার ক্রিকেট ক্লাবের শীর্ষস্থানীয় রান সংগ্রাহক হিসেবে রয়েছেন। ১৯০৫ থেকে ১৯৩৬ সময়কালে হ্যাম্পশায়ারের পক্ষে ৭০০ খেলায় অংশ নিয়েছেন তিনি।
আন্তর্জাতিক ক্রিকেট
ঘরোয়া ক্রিকেটে মনোজ্ঞ ক্রীড়াশৈলী প্রদর্শনের কারণে ১৯১১-১২ মৌসুমে অস্ট্রেলিয়া সফরে যাবার জন্য ইংল্যান্ড দলে অন্তর্ভুক্ত হন। অস্ট্রেলিয়ায় প্রত্যাশিত কিছু না করা স্বত্ত্বেও ১৯১৩-১৪ মৌসুমে দক্ষিণ আফ্রিকা সফরে যান। দক্ষিণ আফ্রিকার বিপক্ষে টেস্ট সেঞ্চুরি করেন ও তুলনামূলকভাবে ভালো করেন। ১৯২১ সালে অস্ট্রেলিয়ার বিপক্ষে প্রথম তিন টেস্টে অনুপস্থিত থাকার পর ওভালে অনুষ্ঠিত শেষ টেস্টে অপরাজিত ১৮২* তুলে নিজেকে মেলে ধরে উপেক্ষিত হবার সমূহ জবাব দেন।
ক্যানিং মহকুমা
গ্রাম পঞ্চায়েত
ক্যানিং মহকুমায় ৪টি সমষ্টি উন্নয়ন ব্লকের অধীনে মোট ৪৬টি গ্রাম পঞ্চায়েত রয়েছে:
৩০-এর দশক
এটি গ্রেগরীয় বর্ষপঞ্জী অনুযায়ী ৩০-এর দশক। এটি শুরু হয়েছে ১লা জানুয়ারি, ৩০ থেকে এবং শেষ হয়েছে ৩১ ডিসেম্বর, ৩৯ তারিখে।
ফিল মিড
আন্তর্জাতিক ক্রিকেট
কাউন্টি ক্রিকেটে ১৯২২ থেকে ১৯২৮ মেয়াদে ব্যাপক প্রভাব বিস্তার করলেও হার্বার্ট সাটক্লিফ, ওয়ালি হ্যামন্ড, জ্যাক হবস ও ফ্রাঙ্ক ওলি'র ন্যায় বিখ্যাত ব্যাটসম্যানদের আধিপত্যবাদের কারণে টেস্টে অংশগ্রহণের সুযোগ খুব কমই পেয়েছেন। ১৯২৮ সালে ৩,০০০-এরও অধিক রান তোলার সুবাদে দ্বিতীয়বারের মতো অস্ট্রেলিয়া সফরে যান। কিন্তু প্রথম টেস্টের পরই দল থেকে বাদ পড়েন তিনি।
ক্যানিং মহকুমা
আইনসভা কেন্দ্র
সীমানা পুনর্নির্ধারণ কমিশনের নির্দেশানুসারে পশ্চিমবঙ্গের আইনসভা কেন্দ্রগুলির সীমানা পুনর্বিন্যাসের পর বারুইপুর মহকুমার অন্তর্গত বিধানসভা ও লোকসভা কেন্দ্রগুলির অধিভুক্ত এলাকাগুলির বিবরণ নিম্নরূপ:
লু লুটন
লু লুটন (১৯৩৩-২০১৮) ছিলেন একজন অস্ট্রেলীয় অভিনেতা, গায়ক এবং উপস্থাপক। তিনি ক্রসরোডের মতো অনুষ্ঠানে উপস্থিত হয়ে ব্রিটেনে দশ বছর কাজ করেছেন। যখন তিনি অভিনয়ে আসেন তখন তিনি একজন ডিজে এবং টিন টাইমের উপস্থাপক ছিলেন। অ্যানেট আন্দ্রে, যিনি তাঁর সাথে কাজ করেছেন, তিনি স্মরণ করেন যে তিনি "অদ্ভুত, কিন্তু আমরা ভালভাবেই কাজ করেছি।"
ফিল মিড
ব্যক্তিগত জীবন
দ্বিতীয় বিশ্বযুদ্ধের পর তার চোখের সমস্যা প্রকট আকার ধারণ করে। তার এ সমস্যা ১৯৪১-৪২ থেকে শুরু হলেও তিনি তা গোপন রাখেন। আর্থিক দূরাবস্থা কাটাতে হার্বার্ট সাটক্লিফ ফিল মিড ও লেন ব্রন্ডের সাহায্যার্থে তহবিল গঠন করেন। তাস্বত্ত্বেও ক্রিকেটের প্রতি তার দুর্নিবার আকর্ষণ ছিল ও ডিন পার্কে অনুষ্ঠিত হ্যাম্পশায়ারের খেলাগুলোয় উপস্থিত থাকতেন।
অমরিশ সিংহ গৌতম
অমরিশ সিংহ গৌতম  একজন ভারতীয় রাজনীতিবিদ এবং তিনি দিল্লির দ্বিতীয়, তৃতীয় এবং চতুর্থ বিধানসভার সদস্য । তিনি ভারতীয় জাতীয় কংগ্রেসের একজন সদস্য এবং দিল্লির কোন্ডলি (বিধানসভা কেন্দ্রের) প্রতিনিধিত্ব করেন। তিনি দিল্লির চতুর্থ বিধানসভায় ডেপুটি স্পিকার হিসেবে দায়িত্ব পালন করেন।
ফিল মিড
ব্যক্তিগত জীবন
১৯০৮ সালে বিট্রাইস ইঙ্গলফিল্ডের সাথে পরিণয়সূত্রে আবদ্ধ হন। এ দম্পতির রোনাল্ড ও ফ্রাঙ্ক নামীয় দুই পুত্র সন্তান রয়েছে। তন্মধ্যে বিট্রাইসের ভাই ফ্রাঙ্ক ইঙ্গলফিল্ড স্থানীয় ফুটবলার হিসেবে ১৮৯৯ সালে সাউদাম্পটনের পক্ষে একটি খেলায় অংশগ্রহণ করেছেন। ২৬ মার্চ, ১৯৫৮ তারিখে ফিল মিডের দেহাবসান ঘটে।
ক্যানিং মহকুমা
যোগাযোগ
থাম্ব|মাতলা সেতু, ক্যানিং
সুন্দরবনের প্রবেশদ্বার ক্যানিং কলকাতার সাথে ট্রেনপথে ও সড়কপথ দ্বারা সুসংযুক্ত। শিয়ালদহ দক্ষিণ শাখা হতে ক্যানিং লোকালে ক্যানিং আসা যায়। বর্তমানে মাতলা নদীর ওপর ক্যানিং - ঝড়খালি রাস্তায় সেতু তৈরীর ফলে সুন্দরবনে যাত্রী পরিষেবা ভাল হয়েছে।
স্বাস্থ্যব্যবস্থা
ক্যানিং মহকুমার চিকিৎসাকেন্দ্রগুলি হল:
হাসপাতাল: (নাম, অবস্থান, শয্যাসংখ্যা)
গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা)
প্রাথমিক স্বাস্থ্যকেন্দ্র (সমষ্টি উন্নয়ন ব্লক অনুযায়ী): (সমষ্টি উন্নয়ন ব্লক, প্রাথমিক স্বাস্থ্যকেন্দ্রের অবস্থান, শয্যাসংখ্যা)
কিশোরগঞ্জ-৪
কিশোরগঞ্জ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৫নং আসন।
সীমানা
কিশোরগঞ্জ-৪ আসনটি কিশোরগঞ্জ জেলার ইটনা উপজেলা, মিঠামইন উপজেলা ও অষ্টগ্রাম উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রেজওয়ান আহাম্মদ তৌফিক বিনা প্রতিদ্বন্দ্বিতায় নির্বাচিত হন।
এপ্রিল ২০১৩ সালে এই আসনের সংসদ সদস্য আবদুল হামিদ রাষ্ট্রপতি নির্বাচিত হলে আসনটি শূন্য হয়। জুলাইয়ের উপ-নির্বাচনে, তা ছেলে রেজওয়ান আহাম্মদ তৌফিক বাংলাদেশ আওয়ামী লীগের প্রার্থী হিসেবে দাড়ান ও নির্বাচিত হন।
৪০-এর দশক
এটি গ্রেগরীয় বর্ষপঞ্জী অনুযায়ী ৪০-এর দশক। এটি শুরু হয়েছে ১লা জানুয়ারি, ৪০ থেকে এবং শেষ হয়েছে ৩১ ডিসেম্বর, ৪৯ তারিখে।
মলাতিকোট
মলাতিকোট পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৮৬২ জন এবং খানার সংখ্যা ছিল ৩৫৫ টি। ২০০১ সালের শুমারি অনুসারে জনসংখ্যা ছিল ২২০৬ জন এবং সাক্ষরতার হার ছিল ৩৩%।
ইন্টারনেট প্রোটোকল সুইট
thumb|right|250px|আইপি সুইট স্ট্যাক; দুইটি হোস্ট মেশিনের মধ্যে রাউটারের মাধ্যমে ভৌত সংযোগ ও প্রতি হপে আইপি সুইটের বিভিন্ন স্তর দেখানো হয়েছে। thumb|right|300px|ইউডিপি ডাটাগ্রাম কীভাবে একটি আইপি প্যাকেটে আবৃত হয় তার উদাহরণ ইন্টারনেট প্রোটোকল সুইট (Internet protocol suite) সেইসব যোগাযোগ প্রোটোকল (communications protocol)-এর সেট যাদের নিয়ে গঠিত প্রোটোকল স্তুপ বা স্ট্যাক (protocol stack)-এর উপর ভিত্তি করে ইন্টারনেট এবং বেশির ভাগ বাণিজ্যিক কম্পিউটার নেটওয়ার্ক কাজ করে। এটির দুইটি সবচেয়ে গুরুত্বপূর্ণ প্রোটোকল হল ট্রান্সমিশন কন্ট্রোল প্রোটোকল (টিসিপি) এবং ইন্টারনেট প্রোটোকল (আইপি), তাই এটিকে টিসিপি/আইপি প্রোটোকল নামেও ডাকা হয়।
ইন্টারনেট প্রোটোকল সুইটকে কতগুলি স্তরের একটি সেট হিসেবে কল্পনা করা যাতে পারে। প্রতিটি স্তর উপাত্ত সঞ্চার বা ট্রান্সমিশন সংক্রান্ত এক সেট সমস্যার সমাধান করে, এবং উচ্চ-স্তরের প্রোটোকলগুলিকে সুসংজ্ঞায়িত সেবা প্রদান করে। উপরের স্তরগুলি ব্যবহারকারীর সাথে যৌক্তিকভাবে কাছে অবস্থিত এবং বিমূর্ত উপাত্ত নিয়ে কাজ করে, অন্যদিকে নিম্নস্তরের প্রোটোকলগুলি এই উপাত্ত কীভাবে ভৌত উপায়ে সঞ্চরণযোগ্য রূপে রূপান্তরিত বা অনুবাদ করা যায়, তা বাস্তবায়ন করে। টিসিপি/আইপি মডেলে চারটি স্তর বা লেয়ার আছে : নেটওয়ার্ক অ্যাক্‌সেস, ইন্টারনেট, ট্রান্সপোর্ট ও অ্যাপ্লিকেশন।
তার বিহীন নেটওয়ার্ক প্রজন্ম
০ জি
বর্তমান প্রজন্মের মোবাইল ব্যবস্থার পূর্বসূরি ছিল মোবাইল রেডিও টেলিফোন ব্যবস্থা। প্রথম প্রজন্ম সেলুলার ফোনের পূর্বে বিদ্যমান এই ব্যবস্থাকে নাম দেয়া হয়েছে ০ প্রজন্ম বা 0 G.
১ জি
প্রথম প্রজন্ম তারবিহীন নেটওয়ার্ক। সাধারণত এনালগ সেলুলার মোবাইল যোগাযোগ ব্যবস্থা এই নামে পরিচিত।
২'৫ জি
২'৫ জি হচ্ছে দ্বিতীয় প্রজন্মের তার বিহীন নেটওয়ার্ক এর পরের ধাপ। এই ব্যবস্থাতে ১৪৪ কিলোবিট হারে তথ্য সরবরাহ সঙ্ক্রান্ত সেবা দেয়া সম্ভব।
৪ জি
চতুর্থ প্রজন্ম তারবিহীন নেটওয়ার্ক । খুব উচ্চ হার সম্পন্ন তথ্য সেবা প্রদানের কথা মাথায় রেখে এর পরিকল্পনা করা হয়েছে। এই ব্যবস্থা এখনো চিন্তামূলক পর্যায়ে সীমাবদ্ধ ,বাস্তব প্রয়োগ ঘটেনি।
শাদিয়া
শাদিয়া পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি মিয়ানওয়ালী তহসিলের একটি অন্যতম অঞ্চল হিসেবে পরিচালিত হয়ে থাকে। শহরটি ৩২°২২'৪৬এন৭১°৪৫'৩৯ই দ্রাঘিমাংশে অবস্থান করছে। আদমশুমারীর আনুমানিক হিসাব অনুযায়ী শহরটির জনসংখ্যা প্রায় ১৭,৭৮৩ জন এর মত।
রাজেশ জৈন
রাজেশ জৈন  একজন ভারতীয় রাজনীতিবিদ এবং দিল্লির দ্বিতীয়, তৃতীয় এবং চতুর্থ বিধানসভার সদস্য । তিনি ভারতীয় জাতীয় কংগ্রেসের একজন সদস্য এবং দিল্লির সদর বাজার (বিধানসভা কেন্দ্রের) প্রতিনিধিত্ব করেন।
নিজামউদ্দিন আহমেদ (স্থপতি)
নিজামউদ্দিন আহমেদ একজন বাংলাদেশী স্থপতি, শিক্ষাবিদ ও বীর মুক্তিযোদ্ধা। তিনি বাংলাদেশ প্রকৌশল বিশ্ববিদ্যালয়ের (বুয়েট) স্থাপত্য বিভাগের অবসরপ্রাপ্ত অধ্যাপক এবং বিজিএমইএ ইউনিভার্সিটি অব ফ্যাশন অ্যান্ড টেকনোলজির (বিইউএফটি) সাবেক উপাচার্য। তিনি ২০২২ সালে জাতীয় বিশ্ববিদ্যালয়ের উপ-উপাচার্য হিসেবে যোগদান করেন।
শিক্ষাজীবন
তিনি যুক্তরাজ্যের শেফিল্ড বিশ্ববিদ্যালয় থেকে পিএইচডি লাভ করেন। একই বিশ্ববিদ্যালয় থেকে তিনি পোস্ট ডক্টরেট ডিগ্রি সম্পন্ন করেন। তিনি কমনওয়েলথ স্কলার ও ফেলো ছিলেন।
কর্মজীবন
নিজামউদ্দিন আহমেদ তিন দশকেরও বেশি সময় ধরে বাংলাদেশ প্রকৌশল বিশ্ববিদ্যালয়ের স্থাপত্য বিভাগে অধ্যাপনা করেছেন। অধ্যাপনার পাশাপাশি তিনি ডিন ও বিভাগীয় প্রধান হিসেবেও দায়িত্ব পালন করেছেন। তিনি বুয়েটের শিক্ষক সমিতির সাবেক সাধারণ সম্পাদক। খেলাধুলার প্রতি আগ্রহী নিজামউদ্দিন দীর্ঘদিন বাংলাদেশ টাইমস ও ডেইলি স্টার পত্রিকায় ক্রীড়া সাংবাদিকতায় যুক্ত ছিলেন। তিনি বাংলাদেশ ক্রিকেট বোর্ডের পরিচালক হিসেবেও দায়িত্ব পালন করেছেন। তিনি ২ নম্বর সেক্টরের প্রশিক্ষণপ্রাপ্ত একজন মুক্তিযোদ্ধা ছিলেন।
নিজামউদ্দিন আহমেদ বিজিএমইএ ইউনিভার্সিটি অব ফ্যাশন অ্যান্ড টেকনোলজির (বিইউএফটি) উপাচার্য ছিলেন। ২০২২ সালে তিনি জাতীয় বিশ্ববিদ্যালয়ের উপ-উপাচার্য হিসেবে যোগ দেন।
প্রকাশনা
তিনি কিশোর বিশ্ব স্থাপত্য, অগ্নি নিরাপত্তা, অকোসিস অব আর্কিটেক্ট, ইন্ডাস্ট্রিয়াল আর্কিটেকচার ফর ডেভেলপিং কান্ট্রিজ প্রভৃতি বইয়ের রচয়িতা।
স্থাপত্যকর্ম
নিজামউদ্দিন আহমেদ ছায়ানট, শিল্পকলা একাডেমি নাট্যশালা, সেনাকুঞ্জ, রোভার পল্লী অডিটোরিয়াম, গলফ গার্ডেন অডিটোরিয়াম প্রভৃতির ইন্টেরিয়র ডিজাইন করেছেন। এছাড়া তার উল্লেখযোগ্য স্থাপত্যকর্মের মধ্যে রয়েছে—
চলচ্চিত্রে ফেলুদা
জটায়ু
সর্বপ্রথম জটায়ু চরিত্রে অভিনয় করেন সন্তোষ দত্ত। এরপর থেকে সত্যজিৎ রায় নিজেই বইয়ে জটায়ুর স্কেচে সন্তোষ দত্তের মত করে আঁকতে শুরু করেন। এরপরে এই চরিত্রে অভিনয় করেন রবি ঘোষ। যত কাণ্ড কাঠমাণ্ডুতে কাহিনির ভিত্তিতে সন্দীপ রায় দুইবার টিভির জন্য ধারাবাহিক নির্মাণ করেছিলেন। প্রথমবার হিন্দি ভাষায় করা হয়েছিল, কিস্সা কাঠমাণ্ডু কা নামে। এখানে ফেলুদা চরিত্রে শশী কাপুর, তোপসে ও জটায়ু চরিত্রে যথাক্রমে অলঙ্কার যোশি এবং মোহান আগাসে অভিনয় করেন। সত্যজিৎ রায় নিজেই এর চিত্রনাট্য লিখেছিলেন। তবে ধারাবাহিকটি নেতিবাচকভাবে সমালোচিত হয়। পরবর্তীতে ডিডি বাংলার জন্য আবারও বাংলায় এই কাহিনির ভিত্তিতে ধারাবাহিক নির্মাণ করা হয়। সেখানে ফেলুদা চরিত্রে সব্যসাচী চক্রবর্তী, তোপসে চরিত্রে শাশ্বত চট্টোপাধ্যায় এবং জটায়ু চরিত্রে অনুপ কুমার অভিনয় করেন। জটায়ু চরিত্রে অনুপ কুমারকে পরিচালক নিজেই মানতে পারেননি। সন্দীপ বলেন, "...জটায়ু-সুলভ ব্যাপারটা ঠিক [উনার] আসছে না। দু-তিনটে বিষয় অনুপকুমারের সামনে প্রতিবন্ধক হিসেবে দাঁড়িয়ে গেছিল।...দীর্ঘদিন ধরে বাংলা ছবিতে কমেডিয়ানের কাজ করে করে ওঁর অভিনয়ে কতকগুলা 'টিপিক্যাল' ম্যানারিজম চলে এসেছিল। সেগুলোর থেকে উনি মুক্তি পাচ্ছিলেন না।" এরপরে বিভু ভট্টাচার্য্য দীর্ঘদিন জটায়ু চরিত্রে অভিনয় করেন। ফেলুদা ফেরত ওয়েব ধারাবাহিকে জটায়ু চরিত্রে অভিনয় করছেন অনির্বান সেনগুপ্ত।
অ্যানিমেশন চলচ্চিত্র
২০১০ সালে ডিকিউই প্রোডাকশনস "ফেলুদা:দ্য কাঠমান্ডু কেপার" নামের এক অ্যানিমেশন চলচ্চিত্র তৈরি করেন। এই সকল প্রকার স্বত্ব ডিজনি চ্যানেল ভারতের কাছে রয়েছে। অক্টোবরেই এর প্রিমিয়ার হয় এবং প্রায়শই টেলিভিশনে এর প্রচার হয়।
জিগনী রাজ্য
জিগনী রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি৷ সনদ রাজ্যটি ৫৭ বর্গকিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দে রাজ্যটির জনসংখ্যা ছিলো ৪,২৯৭ জন৷ রাজ্যটি চতুর্দিকে ব্রিটিশ যুক্তপ্রদেশের হামিরপুর জেলা ও ঝাঁসি জেলা দ্বারা বেষ্টিত ছিলো৷
রাজ্যটির রাজধানী ছিলো জিগনীতে, যা বর্তমানে উত্তরপ্রদেশের হামিরপুর জেলার রথ তহশিলের একটি ছোট শহর৷ ১৯০১ খ্রিস্টাব্দের জনগণনায় এটির জনসংখ্যা ছিলো ১৭৭০ জন৷ এটি বেতোয়া এবং ধসান নদীর সঙ্গমস্থলে অবস্থিত৷
ইতিহাস
বুন্দেলা রাজগোষ্ঠীত রাজপুত যোদ্ধা রাও পদ্ম সিংহ ১৭৩০ খ্রিস্টাব্দে জায়গীর রূপে জিগনী রাজ্যটি প্রতিষ্ঠা করেন৷ তিনি বুন্দেলখণ্ডের অন্যতম শ্রেষ্ঠ শাসক ও পান্না রাজ্যের প্রতিষ্ঠাতা মহারাজা ছত্রশালের পুত্র ছিলেন৷ পূর্বে এই জায়গীরটি আয়তনে যথেষ্ট বড়ো থাকলেও খ্রিস্টীয় অষ্টাদশ শতাব্দী থেকে ক্রমাগত মারাঠা আক্রমণের ফলে রাজ্যটির আয়তন কমতে কমতে মূল ক্ষেত্রফলের অর্ধেক হয়ে যায়৷
১৮১০ খ্রিস্টাব্দে জিগনী রাজ্যের শাসক পৃথ্বী সিংয়ের শাসনকালে এটি ব্রিটিশ করদ রাজ্যে পরিণত হয়৷ রাজ্যটির শেষ শাসক রাও ভূপেন্দ্রবিজয় সিং ১৯৪৭ খ্রিস্টাব্দে একীভূতকরণের দলিল স্বাক্ষর করলে এটি ১৯৫০ খ্রিস্টাব্দের ১লা জানুয়ারি তারিখে ভারতীয় অধিরাজ্যের অন্তর্ভুক্ত হয়৷
শাসকবর্গ
জিগনী দেশীয় রাজ্যের শাসকগণ ছিলেন বুন্দেলবংশীয়, তারা রাও উপাধিতে ভূষিত হতেন৷
চিত্তাপুর
চিত্তাপুর (Chitapur) ভারতের কর্ণাটক রাজ্যের গুলবার্গা জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪০৩ মিটার (১৩২২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে চিতাপুর শহরের জনসংখ্যা হল ২৬,৯৭৪ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৪৬%। পুরুষদের মধ্যে সাক্ষরতার হার ৫৪% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে চিতাপুর এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
নির্মলেন্দু গুণ
১৯৭০ সালে প্রথম কাব্যগ্রন্থ প্রেমাংশুর রক্ত চাই প্রকাশিত হবার পর জনপ্রিয়তা অর্জন করে। এ-গ্রন্থের অন্তর্ভূত ঐতিহাসিক প্রেক্ষাপটে লেখা হুলিয়া কবিতাটি ব্যাপক জনপ্রিয়তা অর্জন করে এবং পরবর্তীতে এর উপর ভিত্তি করে তানভীর মোকাম্মেল একটি পরীক্ষামূলক চলচ্চিত্র নির্মাণ করেছিলেন। এছাড়াও তার স্বাধীনতা, এই শব্দটি কীভাবে আমাদের হলো কবিতাটি বাংলাদেশের মাধ্যমিক পর্যায়ের পাঠ্যপুস্তকে পাঠ্য।
তাকে ১৯৮২ সালে বাংলা একাডেমি সাহিত্য পুরস্কার, ২০০১ সালে একুশে পদক এবং ২০১৬ সালে স্বাধীনতা পুরস্কার দেয়া হয়।
প্রাথমিক জীবন
গুণ ১৯৪৫ সালে নেত্রকোণার বারহাট্টা র কাশবন গ্রামে জন্মগ্রহণ করেন। তার ছেলেবেলা কাটে নেত্রকোণার বারহাট্টা উপজেলার কাশবনে। তার পিতার নাম সুখেন্দু প্রকাশ গুণ এবং মাতা বীণাপাণি। সুখেন্দু ও বিনাপনির তিন মেয়ে এবং দুই ছেলের মধ্যে নির্মলেন্দু ছোট। চার বছর বয়সে মাতার মৃত্যুর পর তার পিতা  চারুবালাকে বিয়ে করেন।
শিক্ষাজীবন
চারুবালার কাছেই লেখাপড়ার হাতেখড়ি হয় তার। প্রথমে বারহাট্টার করোনেশন কৃষ্ণপ্রসাদ ইন্সটিটিউটে তৃতীয় শ্রেণিতে ভর্তি হন তিনি। ১৯৬২ সালে করোনেশন কৃষ্ণপ্রসাদ ইন্সটিটিউট অর্থাৎ বারহাট্টা সি. কে. পি. পাইলট উচ্চ বিদ্যালয় হতে দুই বিষয়ে লেটারসহ মেট্রিক পরীক্ষায় প্রথম বিভাগ পান৷ মেট্রিক পরীক্ষার আগেই নেত্রকোণা থেকে প্রকাশিত ‘উত্তর আকাশ’ পত্রিকায় প্রকাশিত হয় নির্মলেন্দু প্রকাশ গুণের প্রথম কবিতা ‘নতুন কান্ডারী’৷
পরবর্তীকালে বাবা চাইতেন ডাক্তারী পড়া৷ কিন্তু না, তিনি চান্স পান ঢাকা বিশ্ববিদ্যালয়ের ফার্মেসী বিভাগে৷ ভর্তির প্রস্তুতি নেন নির্মলেন্দু গুণ৷ হঠাত্‍ হিন্দু-মুসলমান দাঙ্গা শুরু হয় ঢাকায়৷ দাঙ্গার কারণে তিনি ফিরে আসেন গ্রামে৷ ঢাকার অবস্থার উন্নতি হলে ফিরে গিয়ে দেখেন তার নাম ভর্তি লিষ্ট থেকে লাল কালি দিয়ে কেটে দেওয়া৷ এরপর ঢাকা বিশ্ববিদ্যালয়ে ভর্তি হতে না পেরে ফিরে আসেন গ্রামে৷
১৯৮০ সালে তিনি নীরা গুণের সঙ্গে বৈবাহিক বন্ধনে আবদ্ধ হন। তবে এ দাম্পত্য জীবন সফল হয় নি। তাদের একটি মাত্র সন্তানের নাম মৃত্তিকা গুণ।
কর্মজীবন
স্বাধীনতার পূর্বে তিনি সমাজতান্ত্রিক রাজনীতিতে সক্রিয় ছিলেন। সাংবাদিকতায়ও জড়িত ছিলেন।
সাহিত্য ধারা
নির্মলেন্দু গুণ আধুনিকতার পথিকৃৎ জীবনানন্দ দাশের উত্তরসূরী নন। তার কবিতা রবীন্দ্রনাথ ঠাকুরের ঐতিহ্যের আবহে লালিত। বেশিরভাগ কবিতায় অত্যাধুনিক দৃষ্টান্তবাদিতা পরিলক্ষিত। তার নারীপ্রেমার্দ্র কবিতাগুলো ভারতীয় আবেগ-অনু্ভূতি সংলগ্ন। তার কবিতায় পাওয়া যায় কমনীয় ধ্বনি ও ছন্দ। নিজের অনুভূতিকে তিনি চিত্রিত করেন চিত্রময়তায়। অনেক ক্ষেত্রে ছন্দময়তার পরিবর্তে অবলম্বন করেছেন গদ্যকবিতার সহজ কাঠামো।
স্বদেশপ্রীতি তার কাব্যরচনার অন্যতম অনুপ্রেরণা। ১৯৬৬’ এর ছয় দফা আন্দোলনের সঙ্গে আত্মিকভাবে জড়িত ছিলেন তিনি। এর বাংলাদেশ স্বাধীনতার  পূর্বে ও পরে যখনই বিপর্যয় এসেছে ততবারই তিনি কলম তুলে প্রকাশ করেছেন তার ক্ষোভ ও দ্রোহ। শ্রেণীসংগ্রাম এবং স্বৈরাচার-বিরোধী কবিতা। নিহত হবার পর শেখ মুজিবুর রহমানকে নিয়ে প্রতিকূল রাজনৈতিক পরিবেশে যে-ক’জন কবি ও লেখক সোচ্চার হয়েছেন, তিনি ছিলেন অগ্রগণ্য।
বহুল আবৃত্ত কবিতাসমূহের মধ্যে - হুলিয়া, অসমাপ্ত কবিতা, মানুষ (১৯৭০ প্রেমাংশুর রক্ত চাই), আফ্রিকার প্রেমের কবিতা (১৯৮৬ নিরঞ্জনের পৃথিবী) - ইত্যাদি অন্যতম।
ফেলিসিয়া ওয়াল্টার্স
ফেলিসিয়া ওয়াল্টার্স (Felicia Walters; জন্ম: ৬ জানুয়ারি, ১৯৯২) ফ্রিপোর্টের অ্যারিনা রোড এলাকায় জন্মগ্রহণকারী ওয়েস্ট ইন্ডিজের প্রমিলা আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। এছাড়াও ঘরোয়া ক্রিকেটে ত্রিনিদাদ ও টোবাগো দলের পক্ষে খেলছেন। দলে তিনি মূলতঃ উদ্বোধনী ব্যাটার হিসেবে অংশ নেন। পাশাপাশি মাঝে-মধ্যে স্পিন বোলিং করে থাকেন তিনি।
খেলোয়াড়ী জীবন
৯ মে, ২০১৭ তারিখে স্তাফানি টেলরকে অধিনায়কত্ব করে ওয়েস্ট ইন্ডিজের ১৫- সদস্যের তালিকা প্রকাশ করা হয়। এতে তিনিও অন্যতম সদস্য মনোনীত হন। ২৬ জুন, ২০১৭ তারিখে অস্ট্রেলিয়ার বিপক্ষে তার ওডিআইয়ে অভিষেক ঘটে। ঐ খেলায় তার দল ৮ উইকেটে ও ২৯ জুনের খেলায় ভারতের বিপক্ষে ৭ উইকেটে পরাজিত হয়েছিল।
উত্তরা টাউন কলেজ
ঢাকার উত্তরা নামক স্থানে উত্তরা টাউন কলেজ স্থাপিত। এটি ৫ তলার একটি বিল্ডিং এর ওপর নির্মিত।
অবকাঠামো ও নিয়মাবলি
কলেজটি তার অথরিটি দ্বারা পরিচালিত। একাদশ ও দ্বাদশ শ্রেণির শিক্ষার্থীরা এখানে পড়ালেখা করে। ।
শিক্ষা
একাদশ ও দ্বাদশ শ্রেণির শিক্ষার্থীরা এখানে পড়াশুনা করে। এইচ এস সি পরিক্ষার জন্য এ কলেজে ৩ টি গ্রূপ আছেঃ বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ।
শিক্ষক
এ কলেজে ৫০ জনের বেশি শিক্ষক বর্তমানে কর্মরত।
শিক্ষার্থী
প্রায় ৫০০ জন শিক্ষার্থী (বালক ও বালিকা সহ) এখানে অধ্যয়ন করে।
উৎসব
কলেজটি বিভিন্ন উৎসব পালন করে। সাংস্কৃতিক অনুষ্ঠান সহ, বিজয় দিবস, মাতৃভাষা দিবস, স্বাধীনতা দিবস ও অন্যান্য অনুষ্ঠান পালন করে।
ফলাফল
কলেজটি তার শুরু থেকেই (১৯৯৮) বেশ ভালো ফলাফল দেখিয়ে আসছে।
ইউটিউব লাইভ
ইউটিউব লাইভ ২০০৮ সালের একটি কর্মসূচি যা সান ফ্রান্সিসকো এবং টোকিও থেকে ইন্টারনেটে সরাসরি সম্প্রচার করা হয়। এটি ২২-২৩ নভেম্বর, ২০০৮-এ চালু হয়েছিল। বেশকিছু ইউটিউব সেলিব্রেটি এটি ধারণ করেন যার মধ্যে দ্য ব্ল্যাক আইড পিজ র‍্যাপার উইল.আই.অ্যাম., উইল ইট ব্লেন্ড-এর টম ডিকসন, মাইকেল বাকলি, দ্য হ্যাপি ট্রি ফ্রেন্ডস, ফ্রেড, স্মোশ, এসমেই ডেন্টার্স, বো বার্নহাম, এবং গায়ক ক্যাটি পেরি অন্যতম। ৮ই এপ্রিল,২০১১ তারিখে চ্যানেলটি বন্ধ হয়ে যায় এবং কার্যকরভাবে সমস্ত ভিডিও সরিয়ে ফেলা হয়। এটি ইউটিউব লাইভ বিভাগ দ্বারা প্রতিস্থাপিত হয়।
জর্ডানের রানী রানিয়া আরব ও মুসলমানদের সাথে সম্পর্কিত স্টেরিওটাইপস এবং ভুল ধারণার বিরুদ্ধে লড়াইয়ের প্রচেষ্টার জন্য প্রথমবারের মতো ইউটিউব ভিশনারি অ্যাওয়ার্ডের সাথেও এই ইভেন্টে সম্মানিত হয়েছিল। ৩ মিলিয়নেরও বেশি ভিউ নিয়ে, রানী রানিয়া ইউটিউবে ২০০৮ সালের মার্চ মাসে একটি আন্তর্জাতিক কথোপকথন শুরু করার জন্য তার নিজস্ব চ্যানেল তৈরি করেছিলেন, যাকে তিনি "আনস্ক্রিপ্টড, অরক্ষিত এবং অপরিবর্তিত" বলেছিলেন।
ইভেন্টটির স্পনসর হিসাবে, ফ্লিপ ভিডিও ইভেন্টের যে কোনও একটি রেকর্ড করার জন্য দর্শকদের অনেক সদস্যকে একটি ফ্রি ফ্লিপ ভিডিও মিনো উপহার দিয়েছিল। মিনো থেকে ইউটিউবে ভিডিও আপলোড করার জন্য একটি স্টেশনও সরবরাহ করা হয়েছিল, এবং প্রচার করা হয়েছিল, ফ্লিপের পৃষ্ঠপোষকতায়।
ভিশনারি অ্যাওয়ার্ড
২০০৮ সালে, ইউটিউব জর্ডানের রানী রানিয়াকে উদ্বোধনী ইউটিউব ভিশনারি অ্যাওয়ার্ড দিয়ে সম্মানিত করেছে। পুরস্কার উপস্থাপন করে সান ফ্রান্সিসকো মেয়র গ্যাভিন নিউজম তার "সামাজিক পরিবর্তনকে উদ্বুদ্ধ করতে প্রযুক্তির ব্যবহার" হিসাবে সম্মানটি ব্যাখ্যা করেছিলেন। কুইন টেপ করা বার্তার মাধ্যমে এই পুরষ্কারটি গ্রহণ করেছিলেন যেখানে তিনি মার্কিন কৌতুক ডেভিড লেটারম্যানকে একটি হাস্যকর ক্লিপে তার শীর্ষ ১০ ফর্ম্যাটটি অনুলিপি করে যেখানে তিনি ইউটিউবে চ্যানেলটি কেন শুরু করেছিলেন তা ব্যাখ্যা করেছিলেন। আরব ও মুসলিম বিশ্ব সম্পর্কে স্টেরিওটাইপগুলি ভেঙে ফেলার জন্য রানী ২০০৮ সালের মার্চ মাসে তার চ্যানেলটি চালু করেছিলেন।
ফিলিপ লিটন
ফিলিপ লিটন, (মৃত্যু ২১ নভেম্বর ১৯৪৯) আসল নাম চার্লস আর্নেস্ট ফিলিপস, ছিলেন একজন অস্ট্রেলীয় অভিনেতা এবং নাট্য উদ্যোক্তা, যিনি বিংশ শতাব্দীর প্রথম দিকে অস্ট্রেলিয়া জুড়ে থিয়েটার শো করার জন্য সবচেয়ে বেশি পরিচিত। তিনি ১৯০০ সালের দিকে একজন অভিনেতা হিসাবে কাজ শুরু করেন এবং জেসি উইলিয়ামসনের সাথে বন্ধুত্ব করেন। উইলিয়ামসনের সহায়তায়, তিনি সিডনি এবং মেলবোর্নে অভিনয় স্কুল স্থাপন করেন, যেখানে তার ছাত্ররা মাঝে মাঝে উইলিয়ামসনের শোতে উপস্থিত হয়।
কালকুরিচি লোকসভা কেন্দ্র
কালকুরিচি লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হলেও প্রশাসনিক বিভিন্ন কারণে ১৯৬৭, ১৯৭৮ ও ২০০৯ সালে বেশ কিছু পরিবর্তন করা হয়৷ এটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর ভিল্লুপুরম জেলার দক্ষিণ পশ্চিমাংশ ও সালেম জেলার পূর্ব দিকের অংশ নিয়ে গঠিত৷
ইতিহাস
কালকুরিচি লোকসভা কেন্দ্রে ১৯৬৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৩টি বিধানসভা কেন্দ্র (কালকুরিচি, গঙ্গবল্লী, আত্তুর) তফসিলী জাতিদের জন্য ও ১টি বিধানসভা কেন্দ্র (এরকৌড়) তফসিলী উপজাতিদের জন্য সংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৭৮ নং বিধানসভা কেন্দ্র৷ এটি ভিল্লুপুরম জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ৭৯ নং বিধানসভা কেন্দ্র৷ এটি ভিল্লুপুরম জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮০ নং বিধানসভা কেন্দ্র৷ এটি ভিল্লুপুরম জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮১ নং বিধানসভা কেন্দ্র। এটি সালেম জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্র। এটি সালেম জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮৩ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত। এটি সালেম জেলায় অবস্থিত৷
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছে দ্রাবিড় মুনেত্র কড়গম। আসনটির বর্তমান সংসদ সদস্য হলেন দ্রাবিড় মুন্নেত্র কড়গম-এর শ্রী গৌতম শিগমণি।
সুক্রোজ
Chemical compound সুক্রোজ একটি রাসায়নিক যৌগ এবং ডাইস্যাকারাইড অণু। দুটি মনোস্যাকারাইড অণু তথা গ্লুকোজ ও ফ্রুক্টোজের সমন্বয়ে সুক্রোজ গঠিত হয়। এটি উদ্ভিদে প্রাকৃতিকভাবে উৎপন্ন হয়, যেখান থেকে টেবিল সুগার পরিশোধিত করা হয়। এর আণবিক গঠন: C12 H 22O11
মানুষের ব্যবহারের জন্য,আখ বা চিনির বিট থেকে সুক্রোজ নিষ্কাশিত এবং পরিশোধন করা হয়। ক্রান্তীয় বলয় অঞ্চলে চিনিকলে আখ থেকে কাঁচা চিনি উৎপন্ন করা হয় যা বিশুদ্ধ সুক্রোজে পরিশোধনের জন্য অন্যান্য কারখানায় পাঠানো হয়। চিনি বিটের কারখানাগুলি নাতিশীতোষ্ণ জলবায়ুতে অবস্থিত যেখানে বিট জন্মে, এবং বিটগুলোকে সরাসরি পরিশোধিত চিনিতে প্রক্রিয়াজাত করা হয়। চিনি পরিশোধন প্রক্রিয়ায় কাঁচা চিনির স্ফটিকগুলোকে দ্রবীভূত করার আগে সেগুলোকে চিনির সিরাপে দ্রবীভূত করা হয় যা ফিল্টার করা হয় এবং তারপর কার্বনের উপর দিয়ে চলে যায় যাতে কোনো অনাকাঙ্ক্ষিত রঙ থাকলে তা অপসারিত হয়। চিনির শরবত তখন একটি শূন্যতার নিচে ফুটিয়ে কেন্দ্রীভূত করা হয় এবং চূড়ান্ত পরিশোধন প্রক্রিয়া হিসাবে স্ফটিক করা হয় যা পরিষ্কার, গন্ধহীন এবং মিষ্টি স্ফটিক উৎপন্ন করে।
সুস্বাদু ও মুখরোচক খাদ্য উৎপাদন এবং রেসিপির একটি উপাদান হলো চিনি। ২০১৭ সালে বিশ্বব্যাপী প্রায় ১৮৫ মিলিয়ন মেট্রিক টন চিনি উৎপাদিত হয়েছিল।
দন্তক্ষয়ের ক্ষেত্রে সুক্রোজ বিপজ্জনক উপাদান। কারণ স্ট্রেপটোকক্কাস মিউটান ব্যাকটেরিয়া সুক্রোজকে আঠালো, বহিকোষীয়, ডেক্সট্রান -ভিত্তিক পলিস্যাকারাইডে রূপান্তরিত করে। ফলে এগুলো একত্রিত হয়ে ফলক গঠন করে। সুক্রোজই হলো একমাত্র চিনি যা এই ব্যাকটেরিয়া স্টিকি পলিস্যাকারাইড তৈরিতে ব্যবহার করতে পারে।
ব্যুৎপত্তি
১৮৫৭ সালে ইংরেজ রসায়নবিদ উইলিয়াম মিলার সর্বপ্রথম সুক্রোজ শব্দটি ব্যবহার করেছিলেন। ফরাসি সুক্র অর্থ ("চিনি") এবং -ওসের অর্থ শর্করা। সংক্ষিপ্ত সুক প্রায়ই বৈজ্ঞানিক সাহিত্যে সুক্রোজের প্রতিশব্দ হিসেবে ব্যবহৃত হয়। স্যাকারোজ সুক্রোজ শর্করার একটি অপ্রচলিত নাম।
সূত্র
প্রকৃতিতে, সুক্রোজ অনেক উদ্ভিদ এবং বিশেষত উদ্ভিদের শিকড়, ফল এবং অমৃতের মধ্যে থাকে। এটি সালোকসংশ্লেষণ প্রক্রিয়ায় শক্তি সঞ্চয় করার একটি পাথওয়ে হিসাবে কাজ করে।  অনেক স্তন্যপায়ী প্রাণী, পাখি, পোকামাকড় এবং ব্যাকটেরিয়া গাছের সুক্রোজ খায় এবং কারও কারও কাছে এটি তাদের প্রধান খাদ্য উৎস। যদিও মৌমাছি সুক্রোজ খায়, তাদের উৎপাদিত মধুতে ফ্রুক্টোজ এবং গ্লুকোজ থাকে।
জকপুর রেলওয়ে স্টেশন
জকপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি জকপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০৭ কি.মি. দূরে স্টেশনটি অবস্থিত।
ইতিহাস
জকপুর রেলওয়ে স্টেশনটি পশ্চিমবঙ্গের খড়গপুর বাইপাস রোড, জকপুর এ অবস্থিত। স্টেশন কোড হল (জেপিআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি খড়গপুর এবং মাদপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
সুক্রোজ
সূত্র
ফল পাকলে, তাদের সুক্রোজ তীব্রভাবে বৃদ্ধি পায়। তবে কিছু ফলের মধ্যে প্রায় কোনও সুক্রোজ থাকে না। এর মধ্যে রয়েছে আঙ্গুর, চেরি, ব্লুবেরি, ব্ল্যাকবেরি, ডুমুর, ডালিম, টমেটো, অ্যাভোকাডো এবং লেবু।
সুক্রোজ একটি প্রাকৃতিকভাবে সৃষ্ট চিনি, কিন্তু শিল্পায়নের আবির্ভাবের সাথে, এটি ক্রমবর্ধমানভাবে পরিমার্জিত এবং সব ধরনের প্রক্রিয়াজাত খাবারে ব্যবহার করা হয়।
কামরান শাহজাদ
কামরান শাহজাদ (Kamran Shahzad); (জন্ম: ১৫ এপ্রিল; ১৯৮৪) হলেন একজন সংযুক্ত আরব আমিরাত দলের ক্রিকেটার। তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে ভূমিকা পালন করে থাকেন। তবে তিনি হলেন মূলত একজন বোলার। বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০ ক্রিকেট প্রতিযোগীতার সংযুক্ত আরব আমিরাত জাতীয় ক্রিকেট দল এর জন্য খেলোয়াড়ের তালিকায় ছিলেন।
খেলোয়াড়ী জীবন
কামরান শাহজাদ লিস্ট এ ক্রিকেটে ২০০১-০২ সিজনের সময়ে গুজরানওয়ালা দলের হয়ে অভিষেক ঘটে।
জয়া বচ্চন
জয়া বচ্চন (বিবাহপূর্ব ভাদুড়ি; জন্ম ৯ এপ্রিল ১৯৪৮) হলেন একজন ভারতীয় বাঙালি অভিনেত্রী ও রাজনীতিবিদ। তিনি বর্তমানে সমাজবাদী পার্টির রাজ্যসভার সংসদ সদস্য, তিনি ২০০৪ সাল থেকে চার মেয়াদে এই পদে অধিষ্ঠিত রয়েছেন। তাকে তার সময়ের হিন্দি চলচ্চিত্রের অন্যতম সেরা অভিনেত্রী হিসেবে গণ্য করা হয়; বিশেষ করে মূলধারার ও "মধ্যবর্তী" চলচ্চিত্রে তার সহজত অভিনয়ের জন্য। কর্মজীবনে তিনি নয়টি ফিল্মফেয়ার পুরস্কার অর্জন করেছেন, তন্মধ্যে তিনটি শ্রেষ্ঠ অভিনেত্রী বিভাগে, তিনটি শ্রেষ্ঠ পার্শ্ব অভিনেত্রী বিভাগে; ফলে তিনি অভিনয় বিভাগে নারীদের মধ্যে রানী মুখার্জীর সাথে যৌথভাবে সর্বাধিক পুরস্কার বিজয়ী। তিনি ২০০৭ সালে ফিল্মফেয়ার আজীবন সম্মাননা পুরস্কার লাভ করেন। ১৯৯২ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রীতে ভূষিত করে।
কিশোর বয়সে সত্যজিৎ রায়ের মহানগর (১৯৬৩) চলচ্চিত্র দিয়ে অভিষেকের পর প্রাপ্ত বয়স্ক চরিত্রে তার প্রথম চলচ্চিত্র ছিল হৃষিকেশ মুখোপাধ্যায়ের গুড্ডি (১৯৭১)। এরপর তিনি হৃষিকেশের পরিচালনায় আরও কয়েকটি চলচ্চিত্রে অভিনয় করেন। তিনি উপহার (১৯৭১), কোশিশ (১৯৭২) ও কোরা কাগজ (১৯৭৪) চলচ্চিত্রে অভিনয়ের জন্য খ্যাতি অর্জন করেন। তিনি তার স্বামী অমিতাভ বচ্চনের বিপরীতে জঞ্জির (১৯৭৩), অভিমান (১৯৭৩), চুপকে চুপকে (১৯৭৫), মিলি (১৯৭৫) ও শোলে (১৯৭৫) চলচ্চিত্রে অভিনয় করেন।
তিনি অভিনেতা অমিতাভ বচ্চনের স্ত্রী ও অভিষেক বচ্চন ও শ্বেতা নন্দার মা। বিয়ের পর তাকে চলচ্চিত্রে কম অভিনয় করতে দেখা যায়। ১৯৮১ সালে সিলসিলা চলচ্চিত্রে অভিনয়ের পর তিনি অভিনয় থেকে দীর্ঘ বিরতি নেন। এরপর তিনি গোবিন্দ নিহলানির হাজার চৌরাশি কী মা চলচ্চিত্র দিয়ে অভিনয়ে ফিরে আসেন। তখন থেকে তিনি কয়েকটি সমাদৃত ও ব্যবসা সফল চলচ্চিত্রে অভিনয় করেন, তন্মধ্যে রয়েছে ফিজা (২০০০), কভি খুশি কভি গম... (২০০১), ও কাল হো না হো (২০০৩), যার জন্য তিনি সমাদৃত হন এবং কয়েকটি পুরস্কার ও মনোনয়ন লাভ করেন।
কর্মজীবন
সত্যজিৎ রায়ের পরিচালনায় অভিনয়ের অভিজ্ঞতা কাজে লাগিয়ে তিনি পুনের ভারতীয় চলচ্চিত্র ও দূরদর্শন সংস্থানে ভর্তি হওয়ার সিদ্ধান্ত নেন। তিনি সেখানে অভিনয় বিষয়ে অধ্যয়ন করেন এবং স্বর্ণপদক সহ স্নাতক সম্পন্ন করেন। এই সময়ে হৃষিকেশ মুখোপাধ্যায় তাকে গুড্ডি (১৯৭১) চলচ্চিত্রে নাম ভূমিকায় কাজের জন্য নির্বাচন করেন। এতে তাকে ধর্মেন্দ্রর প্রতি মোহাগ্রস্থ স্কুল বালিকার চরিত্রে দেখা যায়। গুড্ডি চলচ্চিত্রটি সফলতা লাভ করে, এবং তিনি বম্বে চলে যান ও আরও কাজের প্রস্তাব পেতে থাকেন। ১৪ বছর বয়সী স্কুল বালিকা চরিত্রে তার অভিনয় তাকে এই ধরনের ভাবমূর্তি প্রতিষ্ঠায় সহায়তা করে এবং তাকে পরবর্তী কালেও এই ধরনের চরিত্রে অভিনয় করতে দেখা যায়। তিনি পরিচালক গুলজার, বাসু চ্যাটার্জী ও হৃষিকেশ মুখোপাধ্যায়ের পরিচালিত চলচ্চিত্রগুলিতে সৌহার্দপূর্ণ চরিত্রে অভিনয় করে সফলতা অর্জন করেন।
তিনি উপহার (১৯৭১) চলচ্চিত্রে অভিনয়ের জন্য তিনি ফিল্মফেয়ার বিশেষ পুরস্কার লাভ করেন। এরপর পিয়া কা ঘর (১৯৭২), পরিচয় (১৯৭২), কোশিশ (১৯৭২) ও বাবুর্চি (১৯৭২) চলচ্চিত্রগুলিতে তার অভিনয়কে অনুভূতিপ্রবণ বলে বিবেচনা করা হয়। ততদিনে তিনি জনপ্রিয় তারকা হয়ে ওঠেন। গুলজারের কোশিশ চলচ্চিত্রে তিনি ও সঞ্জীব কুমার শ্রবণ প্রতিবন্ধী দম্পতি চরিত্রে অভিনয় করেন, যারা তাদের প্রতিবন্ধী হিসেবে বিভিন্ন দুর্ভোগের সম্মুখীন হন। তিনি এই চলচ্চিত্রের অভিজ্ঞতাকে তার ভবিষ্যৎ জীবনে সামাজিক কর্মকাণ্ডে লিপ্ত হতে অনুপ্রেরণা বলে উল্লেখ করেন। যদিও তিনি জওয়ানি দিওয়ানি (১৯৭২) চলচ্চিত্রে আড়ম্বরপূর্ণ চরিত্রে, এবং অনামিকা (১৯৭৩) চলচ্চিত্রে খল চরিত্রে অভিনয় করে এই ভাবমূর্তি থেকে বের হয়ে আসতে চেয়েছিলেন, কিন্তু তিনি মূলত মধ্যবিত্ত ভাবানুভূতি নিয়ে নির্মিত চলচ্চিত্রগুলিতে অভিনয় করে সমাদৃত হন।